b'\n_START_ARTICLE_\nArklio galia\n_START_PARAGRAPH_\nArklio galia (AG) yra ne SI sistemos galios matavimo vienetas. N\xc4\x97ra vieningo AG apibr\xc4\x97\xc5\xbeimo, tod\xc4\x97l AG yra nerekomenduotinos ir keistinos kilovatais. Da\xc5\xbenai arklio galioms nusakyti vartojamas neteisingas terminas arklio j\xc4\x97ga._NEWLINE_Anglakalbiuose kra\xc5\xa1tuose 1 AG apibr\xc4\x97\xc5\xbeiama kaip lygiai 745,69987158227022\xc2\xa0W. Tai yra apibr\xc4\x97\xc5\xbeimas, kur\xc4\xaf naudojo D\xc5\xbeeimsas Vatas (James Watt), bandydamas parduoti garo ma\xc5\xa1inas kaip arkli\xc5\xb3 pakaital\xc4\x85. Jis vadovavosi teiginiu, kad arklys gali kelti 33000 svar\xc5\xb3 svor\xc4\xaf po 1 p\xc4\x97d\xc4\x85 per minut\xc4\x99._NEWLINE_Vokietijoje ir Centrin\xc4\x97je Europoje, taip pat ir Lietuvoje, naudojamas arklio galios (vok. PS, Pferdest\xc3\xa4rke) apibr\xc4\x97\xc5\xbeimas, lygus 75 kgf * m/s, t. y. 735,49875\xc2\xa0W. Kartais \xc5\xa1is vienetas vadinamas metrine arklio galia. Kitose \xc5\xa1alyse skirtingais laikais buvo naudojama ir kit\xc5\xb3 AG apibr\xc4\x97\xc5\xbeim\xc5\xb3, kurie netur\xc4\x97jo tiesinio santykio su vatais, nes buvo apskai\xc4\x8diuojami pagal skirtingus variklio fizinius parametrus, arba pagal sudeginamo kuro i\xc5\xa1skiriam\xc4\x85 gali\xc4\x85._NEWLINE_\xc5\xa0is galios vienetas buvo naudojamas iki XX a. vidurio.'